
									PRIJEDLOG
REPUBLIKA HRVATSKA
SISAČKO-MOSLAVAČKA ŽUPANIJA
OPĆINA TOPUSKO
OPĆINSKO VIJEĆE

KLASA: 944-07/26-01/02
URBROJ: 2176-18-01-26-4

Topusko, ___ srpanj 2026. godine


Vrh obrasca
Na temelju članka 31. Statuta Općine Topusko („Službeni vjesnik“ broj 103/23, 7/25 i 21/26), i članka 4. Odluke o uvjetima, načinu i postupku gospodarenja nekretninama u vlasništvu Općine Topusko („Službeni vjesnik“ broj 55/10, 54/24, 7/25 i 48/25), Općinsko vijeće Općine Topusko na 9. redovnoj sjednici održanoj ___ srpnja 2026. godine, donosi


ODLUKU
 

Članak 1.

	Ovom Odlukom Općinsko vijeće Općine Topusko daje suglasnost Općinskom načelniku za sklapanje ugovora o zamjeni nekretnina s TIM TOPUSKO d.o.o., na način da TIM TOPUSKO d.o.o. svoje nekretnine označne kao:
- k.č.br. 135, Glinska dvorište površine od 297 m², upisane u zk.ul. 135 k.o. Topusko, 
- k.č.br. 136, Glinska dvorište površine od 1029 m², upisane u zk.ul. 136 k.o. Topusko, 
- k.č.br. 137, Glinska stambena zgrada, Topusko, Glinska 14, površine od 231 m², upisane u zk.ul. 137 k.o. Topusko, 
- k.č.br. 138, Glinska stambena zgrada, Topusko, Glinska 4, površine od 239 m², upisane u zk.ul. 138 k.o. Topusko, 
daje u zamjenu OPĆINI TOPUSKO za nekretninu u vlasništvu iste označenu kao:
- k.č.br. 51, Glinska oranica površine od 1995 m², upisana u zk.ul. 51 k.o. Topusko, 
uz nadoplatu razlike procijenjene vrijednosti nekretnina od strane TIM TOPUSKO d.o.o. Općini Topusko, u iznosu od 1.800,00 EUR.
	Ova Odluka donosi se temeljem članka 4. Odluke o uvjetima, načinu i postupku gospodarenja nekretninama u vlasništvu Općine Topusko, kojim je određeno: „Ukoliko je Općina iz posebnih razloga zainteresirana za stjecanje točno određenih nekretnina (npr. za potrebe izgradnje građevina i opreme komunalne infrastrukture, očuvanja kulturne baštine, razvoj poduzetništva prema posebnim programima i sl.) u stjecanju vlasništva te nekretnine primijenit će se postupak izravne pogodbe uzimajući u obzir tržišnu vrijednost nekretnine. Zamjena nekretnina, kao način stjecanja i istovremeno otuđenja nekretnina, obavit će se prvenstveno na temelju javnog natječaja, a iznimno izravnom pogodbom u slučaju iz prethodnog stavka ovog članka vodeći računa o tržišnoj vrijednosti nekretnina koje su predmet zamjene.“ 
Članak 2.

Utvrđuje se da je zamjena nekretnina iz članka 1. ovog Ugovora u interesu Općine Topusko i njezinih građana jer će se navedenom zamjenom omogućiti etažiranje zgrada Glinska 4 i Glinska 14 čime će se omogućiti rješavanje stambenog pitanja stanara navedenih zgrada. Kako je većina stanara korisnik prava na stambeno zbrinjavanje, time će se omogućiti  provođenje odnosno ostvarivanje prava na otkup sukladno Zakonu o stambenom zbrinjavanju na potpomognutim područjima. Također će se navedenom zamjenom osigurati uređenje komunalne infrastrukture i to prometnih površina, parkinga i zelenih površina na području stambenih zgrada Školska-Glinska. 

Članak 3.
 
Ova Odluka stupa na snagu danom donošenja, a objavit će se u „Službenom vjesniku“.


PREDSJEDNIK VIJEĆA

Ozren Šukalić

